కంభంపాటి లక్ష్మారెడ్డి

కంభంపాటి లక్ష్మారెడ్డి తెలంగాణ రాష్ట్రానికి చెందిన రాజకీయ నాయకుడు. ఆయన 2004 నుండి 2008 వరకు నర్సంపేట శాసనసభ నియోజకవర్గం  ఎమ్మెల్యేగా పని చేశాడు.

జననం, విద్యాభాస్యం
కంభంపాటి లక్ష్మారెడ్డి 1962లో  తెలంగాణ రాష్ట్రం, వరంగల్ జిల్లా, నర్సంపేటలో జన్మించాడు. ఆయన 10వ తరగతి వరకు చదివాడు.

రాజకీయ జీవితం
కంభంపాటి లక్ష్మారెడ్డి  మొదట్లో వ్యవసాయం చేసిన ఆయన 1998 నుంచి తునికాల కాంట్రాక్టర్‌గా కొనసాగాడు. ఆయన మాలి దశ తెలంగాణ ఉద్యమంలో 2001లో  నూతనంగా ఏర్పాటైన తెలంగాణ రాష్ట్ర సమితి పార్టీలో గ్రామా స్థాయి కార్యకర్తగా చేరాడు. ఆయన  2004 ఆంద్రప్రదేశ్ అసెంబ్లీ ఎన్నికల్లో కాంగ్రెస్, టీఆర్‌ఎస్ పొత్తులో భాగంగా  నర్సంపేట నియోజకవర్గం నుండి టీఆర్‌ఎస్ అభ్యర్థిగా పోటీ చేసి తన సమీప ప్రత్యర్థి  టీడీపీ అభ్యర్థి  రేవూరి ప్రకాశ్‌రెడ్డిపై 14,908 ఓట్ల మెజార్టీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

కంభంపాటి లక్ష్మారెడ్డి 2007లో ఎమ్మెల్సీ ఎన్నికల్లో కొన్నికారణాల వల్ల టిఆర్ఎస్ పార్టీని విడి   మూఖ్యమంత్రి వైఎస్ రాజశేఖర్‌రెడ్డి సమక్షంలో కాంగ్రెస్‌ పార్టీలో చేరాడు. ఆయన  ఆ తర్వాత 2009లో రాజశేఖర్‌రెడ్డి  మరణంతో రాజకీయలకు దూరంగా ఉన్నాడు.

మరణం
కంభంపాటి లక్ష్మారెడ్డి అనారోగ్యంతో బాధపడుతూ చికిత్స పొందుతూ 23 మార్చి 2014న మరణించాడు. ఆయనకు భార్య ధనలక్ష్మి, కూతురు సరిత, కుమారుడు కిరణ్ ఉన్నాడు.

మూలాలు

ఆంధ్రప్రదేశ్ శాసన సభ్యులు (2004)
తెలంగాణ రాష్ట్ర సమితి రాజకీయ నాయకులు